Politeknik di Malaysia

Pendidikan di Politeknik 

Kesemua perancangan termasuk perakuan Jawatankuasa Kabinet mengenai latihan (1991), telah membolehkan penubuhan lebih banyak politeknik serta menambah program pengajian bagi memenuhi keperluan pekerja separa professional dalam bidang kejuruteraan, perdagangan dan perkhidmatan.

Jemaah Menteri pada 26 Mac 2010 telah menimbang Memorandum Pengajian Tinggi (No. 198/2685/2010) dan bersetuju supaya ditubuhkan empat buah Politeknik METrO dalam RMKe-9 dan enam buah dalam RMKe-10.

VISI   

Menjadi institusi TVET premier yang diterajui industri 

MISI 
 Menyediakan akses kepada program TVET yang berkualiti dan diiktiraf
 Membangunkan kurikulum yang dipimpin industri dan meningkatkan kesediaan graduan melalui penglibatan industri yang diselaraskan
 Menghasilkan graduan yang seimbang dan berdaya keusahawanan melalui program pengajian yang dinamik dan mampan
 Mendapat pengiktirafan antarabangsa melalui kerjasama dan penyertaan aktif dalam komuniti TVET

OBJEKTIF PENUBUHAN 

1. Melonjakkan Politeknik sebagai institusi peneraju TVET dalam bidang latihan teknikal pada peringkat diploma dan ke atas;

2. Mengukuhkan kerelevanan dan responsive program pengajian di Politeknik terhadap kehendak pembangunan ekonomi Negara;

3. Menerajui bidang tujahan dan teknologi tertentu bagi menghasilkan graduat berkualiti yang berdaya usahawan (enterprising), dan berkebolehpasaran tinggi dan berdaya saing;

4. Membina reputasi dan jenama baru yang mampu meletakkan Politeknik antara institusi pengajian terbaik Negara; dan

5. Mempelbagai dan meluaskan penawaran program yang mampu menarik pelajar ke Politeknik.

SEJARAH POLITEKNIK  

Pendidikan di Politeknik mula diperkenal di Malaysia melalui penubuhan politeknik pertamanya, Politeknik Ungku Omar  di Ipoh di bawah United Nations Development Plan pada tahun 1969. Pendidikan ini diperkukuhkan dengan perakuan Jawatankuasa Kabinet mengenai pendidikan pada tahun 1979 dan Pelan Induk Perindustrian Kebangsaan pertama (1985-1995). Kesemua perancangan termasuk perakuan Jawatankuasa Kabinet mengenai latihan (1991), telah membolehkan penubuhan lebih banyak politeknik serta penambahan program pengajian bagi memenuhi keperluan pekerja separa professional dalam bidang kejuruteraan, perdagangan dan perkhidmatan.

Jemaah Menteri pada 26 Mac 2010 telah menimbang Memorandum Menteri Pengajian Tinggi (No. 198/2685/2010) dan bersetuju supaya ditubuhkan empat buah Politeknik Metro dalam RMKe-9 dan enam buah dalam RMKe-10. Sehingga kini terdapat 33 politeknik merentasi kesemua 14 negeri di Malaysia, dengan menggunakan kepakaran kira-kira 7,800 tenaga pengajar yang mendepani 92,000 orang pelajar melalui kira-kira 87 program pengajian yang ditawarkan.

TRANSFORMASI POLITEKNIK 

Bagi mengukuhkan peranan Politeknik dalam bidang pendidikan dan latihan, Jemaah Menteri pada 20 November 2009 telah menimbang Memorandum Pengajian Tinggi (No. 871/2670/2009) dan bersetuju dengan Hala Tuju Transformasi Politeknik dengan objektif yang berikut:
 Melonjakkan politeknik sebagai institusi peneraju dalam bidang TVET;
 Mengukuhkan kerelevanan dan keresponsifan program pengajian di politeknik agar selari dengan kehendak pembangunan ekonomi negara;
 Menerajui bidang tujahan dan teknologi tertentu bagi menghasilkan siswazah berkualiti yang berdaya usahawan, berkebolehpasaran tinggi dan berdaya saing;
 Membina reputasi dan jenama yang mampu meletakkan politeknik antara institusi pengajian tinggi negara yang terbaik; dan
 Mempelbagai dan meluaskan penawaran program yang mampu menarik minat pelajar.
Hala Tuju Transformasi Politeknik ini dilancarkan pada 25 Februari 2010 oleh YAB Timbalan Perdana Menteri merupakan permulaan usaha bagi membina upaya baharu politeknik untuk melestarikan pembangunan modal insan. Empat teras Hala Tuju Transformasi Politeknik yang dipersetujui pihak Jemaah Menteri adalah seperti berikut:
 Pemerkasaan politeknik ke arah menjadi pilihan yang setanding dengan universiti;
 Pembangunan program pengajian dan penyelidikan dalam bidang tujahan yang bertunjangkan kekuatan di setiap politeknik;
 Pemerkasaan warga politeknik dengan pengetahuan dan ketrampilan peringkat tinggi;
 Pembinaan imej dan budaya kerja cemerlang.
Bagi merealisasi agenda negara, Transformasi Politeknik mendukung Pelan Strategik Pengajian Tinggi Negara, Program Transformasi Kerajaan dan Program Transformasi Ekonomi melalui inisiatif yang dilakukan mengikut 4 fasa yang berikut:
 Fasa I: Quick Wins dan Transformasi Keinstitusian
 Fasa II: Peningkatan ke arah Kecemerlangan
 Fasa III: Pemerkasaan
 Fasa IV: Kecemerlangan
Setiap fasa mempunyai kerangka berpandukan hasil yang diharapkan dan dikenalpasti. Justeru itu, hasil yang ingin dicapai adalah seperti berikut:
 Politeknik sebagai institusi pilihan;
 Siswazah yang mempunyai kebolehdayaan diambil bekerja serta berdaya keusahawanan; dan
 Persepsi positif terhadap politeknik.

 Senarai Politeknik Malaysia (Premier, Konvensional & Metro) 

  Politeknik Ungku Omar (PUO), Ipoh, Perak 
  Politeknik Sultan Haji Ahmad Shah (POLISAS), Kuantan, Pahang 
  Politeknik Sultan Abdul Halim Muadzam Shah (POLIMAS), Jitra, Kedah 
  Politeknik Kota Bharu (PKB), Kota Bharu, Kelantan 
  Politeknik Kuching Sarawak (PKS), Kuching, Sarawak 
  Politeknik Port Dickson (PPD), Port Dickson, Negeri Sembilan 
  Politeknik Kota Kinabalu (PKK), Kota Kinabalu, Sabah 
  Politeknik Sultan Salahuddin Abdul Aziz Shah (PSA), Shah Alam, Selangor 
  Politeknik Ibrahim Sultan (PIS), Pasir Gudang, Johor 
  Politeknik Seberang Perai (PSP), Permatang Pauh, Pulau Pinang 
  Politeknik Melaka (PMK), Balai Panjang, Melaka 
  Politeknik Kuala Terengganu (PKT), Kuala Terengganu, Terengganu 
  Politeknik Sultan Mizan Zainal Abidin (PSMZA), Dungun, Terengganu 
  Politeknik Merlimau (PMM), Merlimau, Melaka 
  Politeknik Sultan Azlan Shah (PSAS), Behrang, Perak 
  Politeknik Tuanku Sultanah Bahiyah (PTSB), Kulim, Kedah 
  Politeknik Sultan Idris Shah (PSIS), Sungai Air Tawar, Selangor 
  Politeknik Tuanku Syed Sirajuddin (PTSS), Arau, Perlis 
  Politeknik Muadzam Shah (PMS), Bandar Muadzam Shah, Pahang 
  Politeknik Mukah Sarawak (PMU), Mukah, Sarawak 
  Politeknik Balik Pulau (PBU), Balik Pulau, Pulau Pinang 
  Politeknik Jeli (PJK), Jeli, Kelantan 
  Politeknik Nilai (PNS), Bandar Enstek, Negeri Sembilan 
  Politeknik Banting (PBS), Banting, Selangor 
  Politeknik Mersing (PMJ), Mersing, Johor 
  Politeknik Hulu Terengganu (PHT), Hulu Terengganu, Terengganu 
  Politeknik Sandakan (PSS), Sandakan, Sabah
  Politeknik Metro Kuala Lumpur (PMKL), Kuala Lumpur 
  Politeknik Metro Kuantan (PMKU), Kuantan, Pahang
  Politeknik Metro Johor Bahru (PMJB), Johor Bahru, Johor
  Politeknik Metro Betong (PMBS), Betong, Sarawak
  Politeknik Metro Tasek Gelugor (PMTG), Tasek Gelugor, Pulau Pinang
  Politeknik Tun Syed Nasir Syed Ismail (PTSN), Pagoh, Johor
  Politeknik Besut (PBT), Besut, Terengganu 
  Politeknik Bagan Datuk (PBD), Bagan Datuk, Perak
  Politeknik Tawau (PTS), Tawau, Sabah

(A) Politeknik PREMIERKampusSingkatanNombor PoliteknikLokasiPenubuhan Politeknik Premier Perak - Politeknik Ungku OmarPUOPoliteknik PertamaIpoh1969 Politeknik Premier Selangor - Politeknik Sultan Salahuddin Abdul Aziz ShahPSAPoliteknik Ke-8Shah Alam1997 Politeknik Premier Johor - Politeknik Ibrahim SultanPISPoliteknik Ke-9Pasir Gudang1998

(B) Politeknik KONVENSIONALKampusSingkatanNombor PoliteknikLokasiPenubuhan Politeknik Konvensional Perak - Politeknik Sultan Azlan ShahPSASPoliteknik Ke-15Behrang2002 - Politeknik Bagan DatukPBDPoliteknik Ke-35Bagan Datuk2017 Politeknik Konvensional Selangor - Politeknik Sultan Idris ShahPSISPoliteknik Ke-17Sungai Air Tawar2003 - Politeknik BantingPBSPoliteknik Ke-24Banting2007 Politeknik Konvensional Melaka - Politeknik MelakaPMKPoliteknik Ke-11Balai Panjang1999 - Politeknik MerlimauPMMPoliteknik Ke-14Merlimau2002 Politeknik Konvensional Negeri Sembilan - Politeknik Port DicksonPPDPoliteknik Ke-6Si Rusa1990 - Politeknik NilaiPNSPoliteknik Ke-23Bandar Enstek2007 Politeknik Konvensional Johor - Politeknik MersingPMJPoliteknik Ke-25Mersing2009 - Politeknik Tun Syed Nasir Syed IsmailPTSNPoliteknik Ke-33Pagoh2014 Politeknik Konvensional Pahang - Politeknik Sultan Haji Ahmad ShahPOLISASPoliteknik KeduaKuantan1976 - Politeknik Muadzam ShahPMSPoliteknik Ke-19Muadzam Shah2003 Politeknik Konvensional Terengganu - Politeknik Kuala TerengganuPKTPoliteknik Ke-12Kuala Terengganu1999 - Politeknik Sultan Mizan Zainal AbidinPSMZAPoliteknik Ke-13Dungun2001 - Politeknik Hulu TerengganuPHTPoliteknik Ke-26Hulu Terengganu2008 - Politeknik BesutPBTPoliteknik Ke-34Besut2017 Politeknik Konvensional Kelantan - Politeknik Kota BharuPKBPoliteknik Ke-4Ketereh1985 - Politeknik JeliPJKPoliteknik Ke-22Jeli2007 Politeknik Konvensional Pulau Pinang - Politeknik Seberang PeraiPSPPoliteknik Ke-10Permatang Pauh1998 - Politeknik Balik PulauPBUPoliteknik Ke-21Balik Pulau2007 Politeknik Konvensional Perlis - Politeknik Tuanku Syed SirajuddinPTSSPoliteknik Ke-18Arau2003 Politeknik Konvensional Kedah - Politeknik Sultan Abdul Halim Mu'adzam ShahPOLIMASPoliteknik Ke-2Jitra1984 - Politeknik Tuanku Sultanah BahiyahPTSBPoliteknik Ke-16Kulim2003 Politeknik Konvensional Sarawak - Politeknik Kuching SarawakPKSPoliteknik Ke-5Kuching1987 - Politeknik Mukah SarawakPMUPoliteknik Ke-20Mukah2004 Politeknik Konvensional Sabah - Politeknik Kota KinabaluPKKPoliteknik Ke-7Kota Kinabalu1996 - Politeknik SandakanPSSPoliteknik Ke-27Sandakan2008 - Politeknik TawauPTSPoliteknik Ke-36Tawau2017

Politeknik METrO merupakan sebuah institusi pendidikan dan latihan bagi memenuhi keperluan sosio ekonomi tempatan dan wilayah ( local and regional sosio-economic needs) dalam bidang tertentu terutamanya bagi keperluan sektor perkhidmatan (service industries) yang semakin meningkat, sama ada pada peringkat industri kecil dan sederhana (IKS) mahupun syarikat multi-nasional. 

METrO adalah singkatan dari "Maximising Education & Training Opportunities".

Penubuhan Politeknik METrO adalah seiring dengan agenda transformasi negara iaitu meningkatkan daya saing melalui pembangunan ekonomi berpendapatan tinggi terutamanya dalam aspek menjana modal insan yang serba boleh dan mampu berubah dalam persekitaran pasaran kerja yang dinamik. Sasaran pelajarnya ialah lepasan SPM dan golongan pekerja (working adults) yang memerlukan upskill dan re-skilling. Pembelajaran di Politeknik METrO akan mengutamakan kaedah Online Virtual and Distance learning (OVDL) dalam kerangka e-learning. Kebanyakan tenaga pengajarnya adalah mereka yang mempunyai pengalaman industri.

Sehingga Disember 2013, terdapat lima Politeknik METrO telah beroperasi sepenuhnya. Politeknik METrO tersebut adalah:
(C) Politeknik METROKampusSingkatanNombor PoliteknikLokasiPenubuhan Politeknik METRO Kuala Lumpur - Politeknik METRO Kuala Lumpur PMKLPoliteknik Ke-28Taman Setiawangsa2012 Politeknik METRO Johor - Politeknik METRO Johor Bahru PMJBPoliteknik Ke-30Johor Bahru2013 Politeknik METRO Pahang  - Politeknik METRO Kuantan PMKUPoliteknik Ke-29Kuantan2012 Politeknik METRO Pulau Pinang  - Politeknik METRO Tasek Gelugor PMTGPoliteknik Ke-32Tasek Gelugor2013 Politeknik METRO Sarawak  - Politeknik METRO BetongPMBSPoliteknik Ke-31Betong2013

 Lagu Politeknik Malaysia 
Politeknik adalah warisan kita 

Membekal tenaga bidang teknikal 

Bersama membina kemajuan negara 

Malaysiaku tercinta 

Ilmu akhlak mulia asas jaya 

Itulah amalan hidup kita 

Di mana sahaja Politeknik berada 

Harapan tetap sama 

Chorus:

Politeknik ku sanjung jasa-jasamu 

Mencipta lembaran sejarah 

Harapan impian kan menjadi nyata 

Tekad, takwa, usaha 

Penentu arah 

Maju Politeknik ayuh maju 

Semangatmu merestui perjuanganku 

Teknologi teras pembangunan Negara 

Politeknik Malaysia 

Rujukan
https://ambilan.mypolycc.edu.my/portalbpp2/index.asp?pg=politeknik

Majlis TVET Negara Malaysia
Kategori:Politeknik di Malaysia
Politeknik